**Súkromná stredná odborná škola,**

**Dneperská 1, 040 12 Košice**

**Kritériá pre prijatie študentov do 1. ročníka pomaturitného štúdia**

**Počítačové systémy 2695 Q pre školský rok 2016/2017.**

V zmysle Zákona č. 61/2015 Z.z. o odbornom vzdelávaní a príprave a o zmene a doplnení niektorých zákonov v znení neskorších predpisov a zákona 245/2008 Z.z. (školský zákon), riaditeľ školy po prerokovaní v pedagogickej rade školy dňa: 26. 1. 2016, so súhlasom zriaďovateľa školy ( RNDr. Dušan Bosák ) a po prejednaní so zástupcami firmy GlobalLogic s.r.o. rozhodol, že v školskom roku 2016/2017 bude otvorená jedna trieda denného pomaturitného štúdia s počtom 22 študentov.

Termíny podania prihlášok: do 31. 05. 2016. Prvé kolo prijímacích pohovorov bude v týždni od 20.6. 2016 do 24.6. 2016. Presný dátum prijímacích pohovorov bude oznámený písomne v pozvánke.

Druhý termín podávania prihlášok bude vyhlásený len v prípade, ak v prvom kole prijímacieho konania nebude naplnený stanovený počet prijatých študentov.

Prijímacieho konania sa môžu zúčastniť študenti, ktorí v stanovenom termíne podali riadne vyplnenú prihlášku platnú pre školský rok 2016/2017 na vyššie odborné štúdium.

**Podmienky pre prijatie do 1. ročníka:**

1. Stredoškolské vzdelanie ukončené maturitnou skúškou.

2. Doručená prihláška na štúdium pre daný školský rok.

3. Originály vysvedčení alebo overené fotokópie ( vysvedčenie za štvrtý ročník a maturitné vysvedčenie ) predložia študenti k nahliadnutiu prijímacej komisii v deň konania prijímacích pohovorov.

**Obsah prijímacieho pohovoru:**

Prijímací pohovor má dve časti:

1. základná orientácie študenta v oblasti IKT a znalosť anglického jazyka
2. preskúšanie z tvorby algoritmov

Obe časti preverovania budú bodovo ohodnotené. Do celkového bodového ohodnotenia pri prijímacích pohovorov sa zohľadňujú aj známky na výročnom vysvedčení resp. maturitnom vysvedčení z matematiky, informatiky a anglického jazyka.

Prijímacie pohovory sa budú konať v priestoroch firmy GlobalLogic, Štúrova 27, Košice

Po prijímacom pohovore bude vypracované poradie študentov na základe celkového počtu získaných bodov. Prví 22 študenti budú prijatí a poštou im bude doručené rozhodnutie o prijatí.

**Záver:**

1. zoznam prijatých žiakov bude zverejnené aj na stránka školy a akademie SOVY,
2. v rozhodnutí o prijatí bude oznámený študentom termín zápisu pre študium,
3. ak prijatý študent v uvedenom termíne sa na zápis nedostaví, rozhodnutie o prijatí je neplatné a uvolnené študijné miesto bude ponúknuté ďalšiemu záujemcovi o štúdium, ktorý je v poradí.

V Košiciach: 26.01.2016 RNDr. Dušan Bosák

riaditeľ školy